open-index/open-wikipedia-markdown huggingface dataset:
வில்தாவா ஆறு

வில்தாவா ஆறு, செக் குடியரசின் மிக நீளமான ஆறாகும். இது பொதுவாக "செக் தேசிய நதி" என்று குறிப்பிடப்படுகிறது. வில்தாவா ஆறு 430 கிலோமீட்டர் (270 மைல்) நீளமும், சுமார் 28,090 சதுர கிலோமீட்டர் (10,850 சதுர மைல்) பரப்பளவும், போஹேமியாவில் பாதிக்கும் மேலாகவும், செக் குடியரசின் முழு நிலப்பகுதியிலும் மூன்றில் ஒரு பகுதியும் கொண்டது. வில்தாவா ஆறு, பிராக் வழியாக செல்லும் போது, அது 18 பாலங்களை (பிரபலமான சார்ல்ஸ் பாலம் உட்பட) கடந்து செல்கிறது.

## நீர்மின் உற்பத்தி
நீர் ஓட்டத்தை ஒழுங்குபடுத்துவதற்காகவும், நீர்மின் உற்பத்தி சக்தியை உருவாக்குவதற்கும் வில்தாவாவில் ஒன்பது நீர்த்தேக்கங்கள் அமைக்கப்பட்டுள்ளன.இவை: லிப்னோ, லிப்னோ II, ஹேன்வ்கோவிஸ், கோர்ன்ஸ்ஸ்கோ, ஆர்லிக், கம்யுக், ஸ்லாபி, ஸ்டெகோவிஸ் மற்றும் விரேன்.
## Reference


பகுப்பு:செக் குடியரசு
சமப்பகுப்பு

**சமப்பகுப்பு** (*homolysis*, , "சமம்", λύσις: "தளர்வு")  என்பது ஒரு மூலக்கூறின் வேதிப்பிணைப்பு சமாமகப் பிரிகையடைதலைக் குறிக்கிறது. இச்செயல்முறையில் பிளவுண்ட துண்டுகள் இரண்டும் முதலில் அசலாகப் பிணைக்கப்பட்டிருந்த எலக்ட்ரான்களில் ஒன்றை தக்கவைத்துக் கொள்கின்றன. இரட்டைப்படை எண்னிக்கையில் எலக்ட்ரான்களைக் கொண்ட நடுநிலையான ஒரு மூலக்கூறின் சமபகுப்பு வினையில் இரண்டு தனி உறுப்புகள் உற்பத்தியாகின்றன . அதாவது, அசல் பிணைப்பில் உள்ள இரண்டு எலக்ட்ரான்களும் இரண்டு துண்டு இனங்களிலும் பகிர்ந்தளிக்கப்படுகின்றன. இச்செயல்முறையில் பங்கேற்கும் ஆற்றல் பிணைப்புப் பிரிகை ஆற்றல் என அழைக்கப்படுகிறது.  பிணைப்புப் பிளவும் பல்லினப்பகுப்பு என்ற செயல்முறையினால் சாத்தியமாகும்.
 

ஏனெனில் இம்முறையில் பிணைப்புகளைப் பிளக்க அதிகமான ஆற்றல் தேவைப்படுகிறது. எனவே சமபகுப்பு பின்வரும் நிபந்தனைகளுக்கு உட்பட்டு நிகழ்கின்றது.

*புற ஊதா கதிர்வீச்சு (உதாரணம்: சூரிய ஒளியினால் தீப்புண்கள் உருவாதல்)
*வெப்பம்.
:::*பெராக்சைடின் O–O  பிணைப்பு போன்ற மூலக்கூற்றிடை பிணைப்புகள் குறைந்த அளவு வெப்பத்தினால் சமப்பிளவு அடைவதற்கு வலிமையற்று இருக்கின்றன. 
:::*ஆக்சிசன் இல்லாத சூழலில் (வெப்பச் சிதைவு) கார்பன் சேர்மங்களின் சமப்பகுப்பு நீக்கல் உயர் வெப்பநிலையால் தூண்டப்படுகிறது .
 
## இதையும் காண்க
*ஆல்ஃபா பிளவு

## மேற்கோள்கள்

பகுப்பு:வேதி வினைகள்
கொம்புப்பூச்சி

**கொம்புப்பூச்சி** (**Treehoppers** (more precisely **typical treehoppers** to distinguish them from the Aetalionidae) and **thorn bugs**) என்பவை மெம்ராசிடி என்னும் குடும்பத்தைச் சேர்ந்த ஒரு பூச்சிக் குழுவாகும். இதில் 3,200 இனங்களும்,  400 பேரனங்களும் கண்டறியப்பட்டுள்ளன. இவை  அண்டார்டிகா தவிர அனைத்து கண்டங்களிலும் காணப்படுகின்றன; இவற்றில் ஐரோப்பாவில் இருந்து மூன்று இனங்கள் மட்டும் அறியப்பட்டுள்ளன.

## விளக்கம்
இவை தாவரச் சாறுண்ணிகள் ஆகும்.  முருங்கை உள்ளிட்ட மரங்களில் இந்த வகைப் பூச்சிகள் காணப்படும். இவை நம்ப முடியாத தொலைவுக்குத் தாவக்கூடியவை. இவற்றில் சில வகைகளின் உணர் கொம்புகள் மாட்டுக் கொம்புகளைப் போன்ற தோற்றத்திலும், சில வகைகளுக்கு தலையில் நீண்டிருக்கும் கொம்பு போன்ற பகுதி முள் போலவும் இருப்பதால்  இவை கொம்புப்பூச்சி என்று அழைக்கப்படுகின்றன.

Treehopper.jpg|கோஸ்ட்டா ரிக்காவின், மான்டேர்டேவில் அணங்கு மற்றும் முதிர்நிலைப் பூச்சி
Treehopper Horned.JPG|இந்தியாவின் தும்கூரில் கொம்புப்பூச்சியில் ஒரு வகை
Treehopper CarpenterAnts.JPG|Treehoppers are seen mating; some nymphs are also apparent. The presence of the carpenter ants shows the mutualisms that treehoppers form. Hyderabad, India
Treehopper (Membracis bucktoni).jpg|Membracis bucktoniPantanal, Brazil


## மேற்கோள்கள்

## மேலும் படிக்க
* Godoy, C., et al. *Membrácidos de la América Tropical (Treehoppers of Tropical America*(bilingual, English and Spanish).)*. Santo Domingo de Heredia: INBIO, Inst. Nacional de Biodiversidad. 2006. 9968-927-10-4*

## வெளி இணைப்புகள்
* 
* Dietrich, C. H. Treehopper FAQ.  Section for Biodiversity, Illinois Natural History Survey, Champaign, IL, USA. 2006.
* Imagess. Family Membracidae - Treehoppers (United States and Canada). BugGuide.
* DrMetcalf: a resource on cicadas, leafhoppers, planthoppers, spittlebugs, and treehoppers 
* Deitz, L. L. and M. S. Wallace. 2010. Treehoppers: Aetalionidae, Melizoderidae, and Membracidae (Hemiptera). North Carolina State University Insect Museum.

பகுப்பு:பூச்சிகள்
பொட்டாசியம் ஐப்போகுளோரைட்டு

**பொட்டாசியம் ஐப்போகுளோரைட்டு** *(Potassium hypochlorite)* என்பது KClO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐப்போ குளோரசு அமிலத்தின் பொட்டாசியம் உப்பு பொட்டாசியம் ஐப்போகுளோரைட்டு எனப்படுகிறது. பல்வேறு வேறுபட்ட அடர்த்திகளில் இதைப் பயன்படுத்தப்படுகிறார்கள். பொதுவாக பெரும்பாலும் நீர்த்த தண்ணீர் கரைசலில் பொட்டாசியம் ஐப்போகுளோரைட்டு பயன்படுகிறது. வெளிர் சாம்பல் நிறத்தில் வலிமையான குளோரின் நெடியுடன் காணப்படும் இச்சேர்மம் தொற்று நீக்கியாகப் பயன்படுகிறது.

## தயாரிப்பு

பொட்டாசியம் ஐதராக்சைடு கரைசலுடன் குளோரின் சேர்த்து வினைபுரியச் செய்தால் பொட்டாசியம் ஐப்போகுளோரைட்டு உருவாகிறது .

:Cl2 + 2 KOH → KCl + KClO + H2O

பாரம்பரியமான இத்தயாரிப்பு முறை முதன்முதலில் 1789 ஆம் ஆண்டில் கிளாடு இலூயிசு பெர்த்தோலெட்டு என்பவரால் பயன்படுத்தப்பட்டது .

பொட்டாசியம் குளோரைடு கரைசலை மின்னாற்பகுப்பு செய்தும் பொட்டாசியம் ஐப்போகுளோரைட்டு தயாரிக்கலாம். இவ்விரு தயாரிப்பு முறைகளிலும், பொட்டாசியம் குளோரேட்டு சேர்மம் உருவாவதைத் தவிர்க்க வினைபடு பொருள்களின் கலவை குளிர்ச்சியான நிலையில் வைக்கப்படுகிறது. 
  
## பயன்கள்

மேற்பரப்புகளைச் சுத்தம் செய்யவும் குடி தண்ணீரில் தொற்று நீக்கவும் பொட்டாசியம் ஐப்போகுளோரைட்டு பயன்படுத்தப்படுகிறது. ஏனெனில் இதன் சீரழிவில் சோடியம் குளோரைடுக்குப் பதிலாக பொட்டாசியம் குளோரைடை விட்டுச் செல்கிறது. வேளாண் துறையிலும் மண்ணுடன் பொட்டாசியம் சேர்ப்பது விரும்பப்படுகிறது . 
 
## வரலாறு

பிரான்சு நாட்டின் பாரிசு நகர யாவெல் மாவட்டத்தில் அமைந்துள்ள கிளாடு இலூயிசு பெர்த்தோலெட்டு என்பவரின் ஆய்வகத்தில் 1789 ஆம் ஆண்டில்  பொட்டாசியம்  ஐப்போ குளோரைட்டு முதன்முதலில் தயாரிக்கப்பட்டது. குளோரின் வாயுவை பொட்டாசு கடுங்கார நீரில் செலுத்தி இதைத் தயாரித்தார். இம்முறையில் உருவான நீர்மம் யாவெல் நீர் என அழைக்கப்பட்டது. இக்கரைசல் பொட்டாசியம் ஐப்போகுளோரைட்டின் வலுவற்ற கரைசலாக இருந்தது. தயாரிப்பு முறையில் காணப்பட்ட இடர்பாடுகளால் பொட்டாசியத்திற்குப் பதிலாக சோடியம் தயாரிப்பு முறையில் பயன்படுத்தப்பட்டு சோடியம் ஐப்போகுளோரைட்டு தயாரிக்கப்பட்டு தற்போது பரவலாக தொற்று நீக்கியாகப் பயன்படுகிறது. 
  
## நச்சியலும் பாதுகாப்பும்

சோடியம் ஐப்போகுளோரைட்டு போலவே பொடாசியம் ஐப்போகுளோரைட்டும் எரிச்சலூட்டும். தோல், கண்கள், சளிச்சவ்வு போன்றவற்றில் பட நேர்ந்தால் கடுமையான பாதிப்புகளை உண்டாக்கும் . பொட்டாசியம் ஐப்போகுளோரைட்டைச் சுவாசிக்க நேர்ந்தால் மூச்சுக்குழாயில் கடும் எரிச்சல், சுவாசிப்பதில் இடையூறு, நுரையீரல் நீர்க்கோர்வை போன்ற பாதிப்புகளும் அடர் கரைசலாக உட்செலுத்தப்பட்டால் உயிர் போகும் அபாயம் கூட உண்டாகலாம் .

யூரியா, அமோனியம் உப்புகள் உள்ளிட்ட எண்ணற்ற வேதிப்பொருட்களுடன் வெடித்தலுடன் வினைபுரிகிறது என்றாலும், பொட்டாசியம் ஐப்போகுளோரைட்டை ஒரு வெடிபொருளாகவோ  தீப்பற்றும் பொருளாகவோ கருதுவதில்லை. மெத்தனால், அசிட்டைலீன், மற்றும் பல கரிமச் சேர்மங்களை இதனுடன் சேர்த்து சூடுபடுத்துவதாலும் அமிலமாக்கல் வினைக்கு உட்படுத்துவதாலும் நச்சுமிக்க குளோரின்வாயி உற்பத்தியாகிறது .

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஐப்போகுளோரைட்டுகள்
பகுப்பு:கிருமி நாசினிகள்
பகுப்பு:தொற்றுநீக்கிகள்
பகுப்பு:ஆக்சிசனேற்றிகள்
தேன்கூடு வேலி

**தேனீ வேலி** அல்லது **தேன்கூடு வேலி** (**beehive fence)** என்பது யானைகளுக்கு இயற்கையாக தேனீக்களிடம் இருக்கும் அச்சத்தை அடிப்படையாகக் கொண்ட வேலி ஆகும்.

இந்த வேலிகள் விளை நிலங்கள ஒட்டிய  இடங்களிலே  தரையில் இருந்து மார்பு வரையிலான உயரம்வரை தொட்டால் அசையும்படியான பெட்டியில் தேனீக்கள் வளர்கப்படுகின்றன  இவ்வாறு ஒவ்வொரு 10 மீட்டர்  இடைவெளியில் தேன் கூடுகள் நிறுவப்படுகின்றன.  அந்தப் பெட்டிமீது கட்டப்பட்ட கயிற்றைக் கொண்டு வேலிபோல அமைக்கப்படுகிறது  வேலியைத் தகர்க்க யானைகள் முயன்றால் தேனீக்கள் கிளர்ந்தெழுந்து யானைகளை அச்சுறுத்துகின்றள இதனால் விளைநிலங்களுக்குள் நுழைய எத்தனிக்கும் யானைகள் இந்தத் தேனீக்களைக் கண்டு விலகி ஓடி அப்பகுதியைத் தவிர்க்கிறன.

இந்த அணுகுமுறை பெரும்பாலும் வெற்றி பெற்றுள்ளது, இதனால் மனிதர் யானை இடையிலான மோதல் 85% குறைந்துள்ளது.

கென்யாவில் இயங்கும் ‘சேவ் தி எலிஃபன்ட்ஸ்’ என்ற இங்கிலாந்துத் தொண்டு நிறுவனத்தின் ஊழியர் லூசி இ. கிங் ‘தேனீ வேலி’ என்ற இந்த புதிய வழிமுறையைக் கண்டுபிடித்தார்.  யானைகள் ஒருவகையான மரத்தை மட்டும் புறக்கணிப்பதை கிங் கவனித்து. அந்த மரத்தைப் பார்த்த போது, அம்மரங்களில் தேனீக்கள் கூடுகட்டியிருந்தது கவனித்து இதைக் கண்டுபிடித்தார். இந்தக் கண்டுபிடிப்புக்காக இவருக்கு  2013 ஆண்டிற்கான செயின்ட் ஆண்ட்ரூஸ் சுற்றுச்சூழல் பரிசு வழங்கப்பட்டது.

தான்சானியா, உகாண்டா, தென்னாப்பிரிக்கா உள்ளிட்ட ஒன்பது ஆப்பிரிக்க நாடுகளில் இந்த முறை வெற்றிகரமாகப் பயன்படுத்தப்பட்டுவருகிறது. பின்னர் இலங்கை, தாய்லாந்து ஆகிய நாடுகளில் இந்தத் திட்டம் நடைமுறைபடுத்தப்பட்டது. இந்தியாவில் கர்நாடகத்தின் கனரா மாவட்டத்திலும் கேரளத்தில் வயநாடு மாவட்டத்திலும் தேனீ வேலிகள் அமைக்கப்பட்டன. இந்த முறையை அடிப்படையாக வைத்துச் சில நாடுகளில் தேனீக்களின் ஒலியைப் பதிவுசெய்து அதை ஒலிப்பரப்புவதன் மூலம் யானைகள் விளைநிலங்களுக்கு வருவதைக் கட்டுப்படுத்தியுள்ளனர். இந்தியாவின் வடகிழக்கு மாநிலங்களில் தொடர்வண்டி விபத்துகளில் யானைகள் உயிரிழப்பதைத் தடுக்கும் விதமாக வடகிழக்கு எல்லைப்புற ரயில்வே, தேனீ ஒலியை எழுப்பும் ஒலிப்பெருக்கிகளை இந்தியாவில் முதல் முறையாக குவாஹட்டிக்கு அருகில் கமகியா, ஆஸாரா ஆகிய தொடர்வண்டி நிலையங்களில் நிறுவியுள்ளது.

## மேற்கோள்கள்

பகுப்பு:யானைகள்
பகுப்பு:மதில்களும் வேலிகளும்
கோமாளி கிங்ஸ்

***கோமாளி கிங்ஸ்*** என்பது 2018 ஆம் ஆண்டில் வெளிவந்த இலங்கைத் தமிழ்த் திரைப்படம் ஆகும். கிங் இரத்தினத்தின் இயக்கத்திலும், கணேஷ் தேவநாயகம், பவதாரிணி ராஜசிங்கம், ஆர். செல்வகாந்தன் ஆகியோரின் கூட்டுத் தயாரிப்பிலும் வெளிவந்தது. கிங் இரத்தினம், தர்சன் தர்மராஜ், நிரஞ்சனி சண்முகராஜா ஆகியோர் முக்கிய பாத்திரங்களில் நடித்திருந்தனர்.

## மேற்கோள்கள்

## வெளி இணைப்புகள்
* 
* රජවෙන්නට පෙරුම් පුරන කෝමාලි කිංග්ස් 

பகுப்பு:2018 தமிழ்த் திரைப்படங்கள்
பகுப்பு:இலங்கைத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
எத்தில்டைகுளோரோ ஆர்சின்

**எத்தில்டைகுளோரோ ஆர்சின்** *(Ethyldichloroarsine)* என்பது C2H5AsCl2 அல்லது CH3CH2AsCl2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சில சம''யங்களில் இதை சுருக்கமாக ஆங்கிலத்தில் ஈடி என்பர். நிறமற்ற எளிதில் ஆவியாகும் தன்மை கொண்ட இச்சேர்மம், முதலாம் உலகப்போரின் போது வேதியியல் போரில் தோலில் கொப்புளம் உண்டாக்கும் வேதிப்பொருளாகப் பயன்படுத்தப்பட்டு வழக்கொழிந்துள்ளது. எத்தில்டைகுளோரோ ஆர்சின் மூலக்கூறு பட்டைக் கூம்பு வடிவில் Cl-As-Cl மற்றும் C-As-Cl கோணங்கள் 90° யை நெருங்கியனவாக உள்ளன.   

## மேற்கோள்கள்
.

பகுப்பு:கரிம ஆர்சனிக் சேர்மங்கள்
கோலிசோடா 2

**கோலிசோடா 2** (Goli Soda 2), என்பது 2018 ஆண்டைய தமிழ்த் திரைப்படமாகும். இப்படமானது விஜய் மில்டன் இயக்கத்திலும் ஒளிப்பதிவிலும், பாரத் சீனி தயாரிப்பில் உருவான தமிழ்த்திரைப்படம் ஆகும். விஜய் மில்டன் இயக்கத்தில் 2015இல் வெளிவந்த கோலிசோடா திரைப்படத்தின் இரண்டாம் பாகமே இத்திரைப்படம். சமுத்திரக்கனி, கௌதம் மேனன் ஆகியோர் துணைப்பாத்திரங்களிலும் ரோகிணி, சுபிக்சா, கிருஷ்ண கருப் ஆகியோர் முதன்மைப் பாத்திரங்களிலும் நடித்துள்ளனர். இத்திரைப்படம்  அச்சு ராஜாமணி இசையிலும்,   தீபக்கின் படத்தொகுப்பிலும் 2018 சூன் 14 அன்று வெளியான தமிழ்த்திரைப்படம் ஆகும். 14 June 2018
## நடிப்பு

*சமுத்திரக்கனி
*செம்பன் வினோத் ஜோஸ்
*ரோகிணி
*சுபிக்சா
*கிருஷ்ண கருப் 
*சரவணன் சுப்பையா
*பாரத் சீனி
*கௌதம் மேனன்
*ரேகா
*ரக்சிதா

## படப்பணிகள்
இயக்குநர் விஜய் மில்டன் முதன் முதலாக தமிழில்  ஒலித்துளி இப்படத்திற்காக வெளியிட்டுள்ளார். 2014ஆம் ஆண்டில் வெளியான திரைப்படம் 'கோலி சோடா'.  கோயம்பேட்டில் இருக்கும் சிறுவர்களில் வாழ்வு குறித்த இப்படம் வெற்றி பெற்றதால் தற்போது இந்த திரைப்படத்தின் இரண்டாம் பகுதியை இயக்கி வருகிறார் விஜய் மில்டன். இந்தப் படத்தின் முதல் சுவரொட்டியை நடிகர் சூர்யா வெளியிட்டார். 
 இந்தப் படத்தின் திரை முன்னோட்டத்தில் கௌதம் மேனனின் குரல் இடம்பெற்றுள்ளது. இத்திரைப்படத்தில் மாறுபட்ட வேடத்தில் நடித்துள்ளார் கௌதம் மேனன்.
 இப்படத்தின் திரை முன்னோட்டம் 14, பிப்ரவரி 2018இல் வெளியானது.
## இசை
இத்திரைப்படத்திற்கு அச்சு ராஜாமணி இசையமைத்துள்ளார்.
## சான்றுகள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தென்காசி தொடருந்து நிலையம்

**தென்காசி தொடருந்து நிலையம்** (**Tenkasi Railway Station**)  தென்காசி நகரின் பழைய மற்றும் புதிய பேருந்து நிலையத்திலிருந்து இடையே அமைந்துள்ளது.

## மேற்கோள்கள்

பகுப்பு:தமிழகத் தொடருந்து சந்திப்புகள்
பின்லாந்து வளைகுடா

**பின்லாந்து வளைகுடா ** (*Gulf of Finland*, ; ; ) பால்டிக் கடலின் கிழக்குப் பகுதியில் உள்ளது. இப்பகுதியின் பரப்பளவு 30,000 கி.மீ. 2 (12,000 சதுர மைல்) ஆகும்.பின்லாந்து வளைகுடாவிற்குள் பாயும் மிகப்பெரிய ஆறுகள் நெவா (கிழக்கிலிருந்து), நர்வா (தெற்கில்), மற்றும் கிமி (வடக்கிலிருந்து) ஆகியவை.

## முக்கியத்துவம்
* ஃபின்லாந்து வளைகுடாவின் கிழக்குப் பகுதிகள் ரஷ்யாவுக்கு சொந்தமானவை, மற்றும் ரஷ்யாவின் மிக முக்கியமான எண்ணெய் துறைமுகங்களில் சில செயிண்ட் பீட்டர்ஸ்பர்க்கிற்கு அருகில் அமைந்துள்ளது.
* ஒன்பது ஆயிரம் ஆண்டுகள் பழமையான பல தளங்கள்  இக்கடற்கரைப்பகுதியில் கண்டுபிடிக்கப்பட்டுள்ளன.
* பனிக்காலத்தின் பனிப்பாறைகள் உருகத்தொடங்கியக் காலத்திலேயே மனிதர்கள் இந்த இடங்களில் குடியேற ஆரம்பித்துவிட்டனர் மற்றும் லிட்டோரினா கடலின் நீர் நிலை, நிலத்தை வெளிப்படுத்தியது.
* 1905 ஆம் ஆண்டில் சேஸ்ட்ரா ஆற்று முகத்துவாரத்தில் 11 நீயோலித்திக் குடியேற்றங்கள் கண்டுபிடிக்கப்பட்டன.

## பாதிப்புகள்
பால்டிக் கடலைப் பாதிக்கும் சில சுற்றுச்சூழல் பிரச்சினைகள், ஆழமற்ற பிளவுகளில் மிகவும் உச்சரிக்கப்படுகின்றன. ஃபின்லாந்து வளைகுடா, நெவா பே மற்றும் நெவா நதி ஆகியவை பெரிதும் மாசுபட்டவை.

பாதரசம் மற்றும் செம்பு, ஆர்கனோக்ளோரின் பூச்சிக்கொல்லிகள், பீனால்கள், பெட்ரோலிய பொருட்கள் மற்றும் பாலிசைக்லிக் ஆரோமாடிக் ஹைட்ரோகார்பன்கள் ஆகியவற்றால் குறிப்பிடத்தக்க மாசு இக்கடல் பகுதிகளில் ஏற்படுகிறது.
## முக்கிய நகரங்கள்
* எஸ்பூ
* ஹமீனா
* ஹான்கோ
* ஹெல்சின்கி
* கிர்க்கோணுமி
* கோட்க்கா
* குரோன்ஸ்டாட்
* குந்தா
* லோக்ஸா
* லோமொனொசோவ்
* ப்ரிமோர்ஸ்க்
* செயின்ட் பீட்டர்ஸ்பர்க்
* செஸ்ட்ரோரெட்ஸ்க்
* சில்லாமே
* சோஸ்நோவி போர்
* டலின்
* வைபெர்க்
* செலெனோகொர்ஸ்க் மற்றும் பல.

## மேற்கோள்கள்

பகுப்பு:வளைகுடாக்கள்
பகுப்பு:பால்டிக் கடல்
பகுப்பு:உருசியாவின் புவியியல்
பகுப்பு:பின்லாந்தின் புவியியல்
பி. ஏ. கிருட்டிணன்

**பி. ஏ. கிருஷ்ணன்** ஒரு இந்திய எழுத்தாளர் ஆவார், இவர் தமிழ் மற்றும் ஆங்கிலம் இருமொழிகளிலும் எழுதுகிறார். அவர் தனது வாழ்க்கையை, ஒரு இயற்பியல் ஆசிரியராக தொடங்கினார். பல ஆண்டுகள் இந்திய அரசாங்கத்தின் ஒரு அதிகாரியாக பணிபுரிந்தார். 30 ஆண்டுகளுக்கு பிறகு, ஒரு ஆராய்ச்சி நிறுவனத்தின் தலைமை நிர்வாக அதிகாரி பணியில் சேர்ந்தார். பின்னர் ஒரு பன்னாட்டு நிறுவனத்தின் மூத்த இயக்குநர் ஆனார்.

## எழுத்து
இவரது புகழ்பெற்ற நாவல்கள் புலிநகக் கொன்றை மற்றும் கலங்கிய நதி. இவர் எழுதிய மேற்கத்திய ஓவியங்கள் பற்றிய கட்டுரை காலச்சுவடு பதிப்பகத்தின் வெளியீடாக வந்தது. இவரது எழுத்து  பல  இந்திய நாளிதழ்களிலும் இலக்கியப் பத்திரிக்கைகளிலும் வெளிவந்து, பின்னர்  அவை தொகுத்து வெளீயிடப்பட்டுள்ளது. அவற்றுள் புகழ்பெற்றவை, அக்கிரகாரத்தில் பெரியார் மற்றும்  திரும்பிச் சென்ற தருணம். இவர் தமிழ் இலக்கியத்த தோட்ட நிறுவனத்தின் விருதுக் குழுவில் ஒரு ஆலோசகராக உள்ளார்.

## குடும்பம்
கிருஷ்ணன் தற்போது மனைவி ரேவதியுடன் டெல்லியில் வசிக்கிறார். இவர்களது ஒரே மகன் சித்தார்த் கலிபோர்னியாவிலுள்ள ஸ்டார்ட்-அப் நிறுவனத்தில் பணிபுரிகிறார்.

## மேலும் பார்க்க
* இவரது வலைத்தளத்தில் அறிவியல் பற்றி எழுதியது : https://pakrishnan.com/2018/02/22/%E0%AE%85%E0%AE%B1%E0%AE%BF%E0%AE%B5%E0%AE%BF%E0%AE%AF%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%B1%E0%AE%BE%E0%AE%B2%E0%AF%8D-%E0%AE%8E%E0%AE%A9%E0%AF%8D%E0%AE%A9/

## மேற்கோள்கள்

பகுப்பு:தமிழ்நாட்டினர்
பகுப்பு:தமிழ் எழுத்தாளர்கள்
உஃனிக்சு

**உஃனிக்சு**(Whonix) என்பது தனிநபர் உரிமையை அவருக்கு தெரியாதபடி பயன்படுத்தும் இணைய வெளியாளர்களைத் தடுக்கும் வல்லமைப் பொருந்தியது. இது ஒருவர் செயற்படும் கணினியின் ஐ. பி. முகவரியை மறைக்கும் திறன் மிக்கதாகும்.  மென்பொருளார்களால், இந்த லினக்சு வழங்கலின் கட்டகம் ஐயமுறப் படுகிறது. இதனை கணினியில்  நிறுவாமல், அதனை வேற்சுவல் பொக்சு பதிப்பு  வழியே நேரடியாகப் பயன்படுத்தலாம். அதற்குரிய பொதிகள் கிடைக்கின்றன.

## மேற்கோள்கள்

பகுப்பு:லினக்சு மென்பொருட்கள்
புளுட்டோனியம் எக்சாபுளோரைடு

**புளுட்டோனியம் எக்சாபுளோரைடு** *(Plutonium hexafluoride)* என்பது F6Pu என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளுட்டோனியத்தின் புளோரைடு உப்பான இச்சேர்மத்தை புளுட்டோனியத்தின் சீரொளி செறிவூட்டலுக்காக, குறிப்பாக கதிரியக்க யுரேனியத்திலிருந்து தூய புளுட்டோனியம்-239 உற்பத்தி செய்யப் பயன்படுத்துகின்றனர். புளூடானியம்-240 இன் தன்னியக்க சிதைவு மூலம் உருவாகும் நியூட்ரான்களால் குறைவு-நிறை அணுக்கரு ஆயுத வடிவமைப்புகளின் முன்கூட்டிய தீப்பற்றலை தவிர்க்க தூய புளுட்டோனியம் தேவைப்படுகிறது.

செம்பழுப்பு நிறத்தில் ஆவியாகக்கூடிய படிகத்திண்மமாக புளுட்டோனியம் எக்சாபுளோரைடு காணப்படுகிறது . இச்சேர்மத்தின் பதங்கமாதல் வெப்பம் 12.1 கிலோகலோரி/மோல்  மற்றும் ஆவியாதல் வெப்பம் 7.4 கிலோகலோரி/மோல் என்று மதிப்பிடப்பட்டுள்ளது . அதிகமான அரிப்புத்தன்மையாலும் தன்னிச்சையான கதிரியக்கப் பகுப்பிற்கு வாய்ப்பு இருப்பதாலும் புளுட்டோனியம் எக்சாபுளோரைடை கையாள்வதற்கு கடினமாக இருக்கும் .
புளுட்டோனியம் டெட்ராபுளோரைடை தனிமநிலை புளோரின் போன்ற வலிமையான புளோரினேற்றும் முகவர்களைப் பயன்படுத்தி புளோரினேற்றம் செய்து புளுட்டோனியம் எக்சாபுளோரைடு தயாரிக்கப்படுகிறது .

PuF4 + F2 → PuF6

புளுட்டோனியம்(III) புளோரைடு அல்லது புளுட்டோனியம்(IV) ஆக்சைடை புளோரினேற்றம் செய்தும் புளுட்டோனியம் எக்சாபுளோரைடை தயாரிக்கலாம் 

:2 PuF3 + 3 F2 → 2 PuF6
:PuO2 + 3 F2 → PuF6 + O2

டையாக்சிசன் டைபுளோரைடைப் பயன்படுத்தி 1984 ஆம் ஆண்டு முன்னெப்போதும் இல்லாத வகையில் குறைவான வெப்பநிலையில் புளுட்டோனியம் எக்சாபுளோரைடு தயாரிக்கப்பட்டது. முந்தைய தயாரிப்பு நுணுக்கங்கள் அதிக அளவு வெப்ப நிலையில் தயாரிக்கப்பட்டன. மேலும் இம்முறையில் உருவான புளுட்டோனியம் எக்சாபுளோரைடு விரைவில் சிதைவடைவதாகவும் இருந்தது . ஒரு வலிமையான புளோரினேற்றும் முகவராக ஐதரசன் புளோரைடு கருதப்பட்டாலும் புளோரினேற்றத்திற்கு அது போதுமானதாக இல்லை .

அலைநீளம் 520 நானோமீட்டருக்கும் குறைவான லேசர் கதிர்வீச்சின் கீழ் புளுட்டோனியம் எக்சாபுளோரைடு புளுட்டோனியம் பெண்டாபுளோரைடு மற்றும் புளோரின் ஆக சிதைவடைகிறது . மேலும் அதிக கதிர்வீச்சுக்குப் பின்னர் இது புளுட்டோனியம் டெட்ராபுளோரைடாகச் சிதைவடைகிறது .

## மேற்கோள்கள்

பகுப்பு:புளுட்டோனியம் சேர்மங்கள்
பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:ஆக்டினைடு ஆலைடுகள்
பகுப்பு:அணுக்கருப் பொருட்கள்
சவ்காத் மிர்சியோயெவ்

**சவ்காத் மிரொமோனொவிச் மிர்சியோயெவ்** (*Shavkat Miromonovich Mirziyoyev*, ; பிறப்பு: 24 சூலை 1957) உசுபெக்கிசுத்தானின் அரசியல்வாதி ஆவார். இவர் 2016 ஆம் ஆண்டு முதல் அந்நாட்டின் அரசுத்தலைவராகப் பதவியில் உள்ளார். முன்னதாக இவர் 2003 முதல் அந்நாட்டின் பிரதமராகவும் பதவியில் இருந்தார். to 2016.

உசுப்பெகிசுத்தானின் 1வது அரசுத்தலைவர் இசுலாம் காிமோவ் இறந்த பின்னர், இவர் 2016 செப்டம்பர் 8 முதல் நாட்டின் இடைக்கால அரசுத்தலைவராக நாடாளுமன்றத்தால் நியமிக்கப்பட்டார். பின்னர் தேர்தலில் போட்டியிட்டு 88.6% வாக்குகளைப் பெற்று 2வது அரசுத்தலைவராக 2016 திசம்பர் 14 இல் பதவியேற்றார். அக்டோபர் 2021 இல், உஸ்பெகிஸ்தானின் ஜனாதிபதியாக ஷவ்கத் மிர்சியோயேவ் மீண்டும் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*Government of Uzbekist'on Official Website

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:உசுபெக்கிசுத்தான் அரசியல்வாதிகள்
பகுப்பு:அரசுத்தலைவர்கள்
நெப்டியூனியம் எக்சாபுளோரைடு

**நெப்டியூனியம் எக்சாபுளோரைடு** *(Neptunium hexafluoride)* என்பது NpF6  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியத்தின்  புளோரைடு உப்பான இச்சேர்மம் ஆரஞ்சு நிறத்துடன் ஆவியாகக்கூடிய படிகத் திண்மமாகக் காணப்படுகிறது. கதிரியக்கத் தன்மை, கடினம், அரிக்கும் பண்பு போன்ற காரணங்களால் இது கையாள்வதற்கு அபாயமானதாக கருதப்படுகிறது. நெப்டியூனியம் டெட்ராபுளோரைடை தனிமநிலை புளோரின் போன்ற வலிமையான புளோரினேற்றும் முகவர்களைப் பயன்படுத்தி புளோரினேற்றம் செய்து நெப்டியூனியம் எக்சாபுளோரைடு தயாரிக்கப்படுகிறது.

:NpF4 + F2 → NpF6

நெப்டியூனியம்(III) புளோரைடை புளோரினேற்றம் செய்தும் நெப்டியூனியம் எக்சாபுளோரைடு தயாரிக்கப்படுகிறது
 
:2 NpF3 + 3 F2 → 2 NpF6

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:புளோரைடுகள்
பகுப்பு:அறுபுளோரைடுகள்
பகுப்பு:எண்முக சேர்மங்கள்
பகுப்பு:அணுக்கருப் பொருட்கள்
பகுப்பு:ஆக்டினைடு ஆலைடுகள்
நெப்டியூனியம்(V) புளோரைடு

**நெப்டியூனியம்(V) புளோரைடு** (*neptunium(V) fluoride*) அல்லது **நெப்டியூனியம் பெண்டாபுளோரைடு** (*neptunium pentafluoride*)  என்பது NpF5  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் பெண்டாபுளோரைடு என்ற பெயராலும் இதை அழைக்கலாம். 
 
## தயாரிப்பு

நெப்டியூனியம்(VI) புளோரைடுடன் அயோடின் சேர்த்து வினைபுரியச் செய்வதன் மூலம் நெப்டியூனியம்(V) புளோரைடு தயாரிக்கலாம் :

:10 NpF6 + I2 → 10 NpF5 + 2 IF5

## பண்புகள்

318 ° செல்சியசு வெப்பநிலையில் நெப்டியூனியம்(V) புளோரைடு வெப்பச் சிதைவு அடைந்து நெப்டியூனியம்(VI) புளோரைடும் நெப்டியூனியம்(IV) புளோரைடும் உருவாகின்றன. இது யுரேனியம்(VI) புளோரைடுக்கு எதிர்மறையான பண்பாகும். போரான் டிரைகுளோரைடுடன் நெப்டியூனியம்(V) புளோரைடு வினைபுரிவதில்லை மாறாக இது நீரற்ற ஐதரசன் புளோரைடிலுள்ள இலித்தியம் புளோரைடுடன் வினைபுரிந்து LiNpF6   சேர்மத்தைக் கொடுக்கிறது.  
 
## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
நெப்டியூனியம்(III) புளோரைடு

**நெப்டியூனியம்(III) புளோரைடு** *(Neptunium(III) fluoride)*  என்பது NpF3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் டிரைபுளோரைடு அல்லது நெப்டியூனியம் முப்புளோரைடு என்ற பெயராலும் இதை அழைக்கலாம்.  

## தயாரிப்பு

500 ° செல்சியசு வெப்பநிலையில்:நெப்டியூனியம் டையாக்சைடுடன் ஐதரசன் மற்றும் ஐதரசன் புளோரைடு வாயுக் கலவையை சேர்த்து வினைபுரியச் செய்தால் நெப்டியூனியம்(III) புளோரைடு  உருவாகிறது. 
 
:2 NpO2 + H2 + 6 HF → 2 NpF3 + 4 H2O

## மேற்கோள்கள்

பகுப்பு:நெப்டியூனியம்(III) சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
நெப்டியூனியம்(IV) புளோரைடு

**நெப்டியூனியம்(IV) புளோரைடு** *(Neptunium(IV) fluoride)* என்பது NpF4  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமகும். நெப்டியூனியமும் புளோரினும் சேர்ந்து இச்சேர்மம் உருவாகிறது. நெப்டியூனியம் டெட்ராபுளோரைடு என்ற பெயராலும் இதை அழைக்கலாம். 
 
## தயாரிப்பு

500 ° செல்சியசு வெப்பநிலையில் நெப்டியூனியம்(III) புளோரைடு அல்லது நெப்டியூனியம் டையாக்சைடுடன் ஆக்சிசன் மற்றும் ஐதரசன் புளோரைடு வாயுக் கலவையை சேர்த்து வினைபுரியச் செய்தால் நெப்டியூனியம்(IV) புளோரைடு  உருவாகிறது:

:4 NpF3 + O2 + 4 HF → 4 NpF4 + 2 H2O

நெப்டியூனியம் டையாக்சைடுடன் ஐதரசன் புளோரைடு வாயுவைச் சேர்த்து வினைபுரியச் செய்தாலும் நெப்டியூனியம்(IV) புளோரைடு தயாரிக்கலாம் :

:NpO2 + 4 HF → NpF4 + 2 H2O

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:புளோரைடுகள்
பகுப்பு:ஆக்டினைடு ஆலைடுகள்
டரிஃப்

**டரிஃப்** (*Turriff*) என்பது ஸ்காட்லாந்தின் அபெர்டென்சேரில் உள்ள ஒரு நகர மற்றும் சிவில் திருச்சபை ஆகும். இது கடல் மட்டத்திலிருந்து 166 அடி (51 மீ) உயரத்தில் டெவெரோன் நதியின் மீது அமைந்துள்ளது.  மேலும் இங்கு 5,708 மக்கள் வாழ்கின்றனர். அன்றாட பேச்சு வழக்கில் ஸ்காட்டிஷ் மொழியில் அதன் பெயர் துர்ரா, இது ஸ்காட்டிஷ் சாதாரண பேச்சு வழக்கு  உச்சரிப்பிலிருந்து பெறப்படுகிறது.

## சேவைகள் மற்றும் வசதிகள்
இடது|thumb
டர்ரிஃப் ஒரு ஆரம்ப பள்ளி, ஒரு முதன்மை பள்ளி மற்றும் ஒரு இரண்டாம்நிலை பள்ளி (டர்ரிஃப் அகாடமி) ஆகியவற்றைக் கொண்டுள்ளது. டர்ரிஃப் முதன்மை பள்ளி என்பது பழைய மார்க்கெட்டில் ஆரம்ப பள்ளிக்கு மாற்றப்பட்டு, ஆகஸ்ட் 22, 2017 அன்று மாணவர்களுக்கு திறக்கப்பட்டது. கம்மின்ஸ்டவுன், ஃபைவே மற்றும் கிங் எட்வர்ட் ஆகிய கிராமங்கள் உட்பட சுற்றியுள்ள பகுதிகளிலுள்ள மக்கள் இரண்டாம்நிலைப் பள்ளியை பயன்படுத்துகின்றனர்.

பாங்க் ஆஃப் ஸ்காட்லாந்து, ராயல் பாங்க் ஆஃப் ஸ்காட்லாந்து, சான்டாண்டர் யுகே (முன்னர் அலையன்ஸ் & லெய்செஸ்டர்), க்ளைடெஸ்டேல் வங்கி மற்றும் டிஎஸ்.பி ஆகிய வங்கிகளுக்கு  இந்நகரத்தில் கிளைகள் உள்ளன.  முக்கிய பல்பொருள் அங்காடி சங்கிலிகள் டெஸ்கோ (அதன் வளாகத்தில் முன்னர் பிரஸ்டோ, கேட்வே மற்றும் சோமர்ஃபீல்ட் ஆகியவற்றால் ஆக்கிரமிக்கப்பட்டது) மற்றும் கூட்டுறவு உணவு மற்றும் இரண்டு விநியோக மருந்துகளைக் கொண்ட பல சிறப்பு கடைகள் உள்ளன. நகரத்தில் ஒரு நூலகம், ஒரு விளையாட்டு மையம் மற்றும் நீச்சல் குளம் உள்ளது. இது டர்பிர்ப் குடிசை மருத்துவமனையால் வழங்கப்படுகிறது. 2013 அக்டோபரில், அபெர்டென்ஷயர் கவுன்சில், பொது சமூக மையமாகப் பயன்படுத்த ஒரு தன்னார்வ குழுவுக்கு மாநகராட்சி கட்டிடத்தை (முன்னர் கவுன்சிலிங் அலுவலகங்களைப் பயன்படுத்தியது) ஆக்கிரமித்து உரிமத்தை அங்கீகரித்தது.

டர்ரிஃப் யுனைட்டெட் F.C. என அழைக்கப்படும் பாரம்பரிய  கால்பந்து கிளப் உள்ளது. 26 பிப்ரவரி 2009 இல் உறுப்பினராக வாக்களித்ததன் மூலம் இப்போது ஹைலேண்ட் லீக்கில் விளையாடுகிறார். டர்ரிஃப் லேடிஸ் SWFL இரண்டாம் பிரிவில் விளையாடும் மற்றும் அஃபா பிரிவு இரண்டில் நடிக்கும் ஒரு அமெச்சூர் கிளப், டர்ரிஃப் திஸ்டில் உள்ளது.

ஸ்காட்லாந்தின் மிகப்பெரிய இரண்டு நாள் விவசாய நிகழ்ச்சியாக "டர்ரிஃப் ஷோ", திங்கள், ஞாயிற்றுக்கிழமைகளில் கொண்டடபடுகின்றது. மேலும்  திங்களன்று நகரத்தில் உள்ளூர் விடுமுறை தினமாக ஆண்டுதோறும் அறிவிகபடுகின்றது. இந்த நிகழ்ச்சி 2014 ஆம் ஆண்டில் 150 வது ஆண்டு நிறைவைக் கொண்டாடியது, அபொழுது  ராணி இரண்டாம்  எலிசபெத் சிறப்பு விருந்தினராக கலந்துகொண்டார்.

இந்நகரில் வாராந்திர செய்தித்தாள், மற்றும்  டர்ரிஃப் விளம்பரதாரர் நிலையமும் உள்ளது.  இந்நிறுவனம்  1933 ஆம் ஆண்டில் நிறுவப்பட்டது. மேலும் பொதுவாக தி ஸ்வேக் என்ற புனைப்பெயரால் அழைகபடுகின்றது.

## வரலாறு
இடது|thumb|டர்ரா கூோவை நினைவூட்டும் சிலை
வரலாற்று ரீதியாக, டர்ரிஃப் விவசாய வர்த்தகத்திற்கான ஒரு முக்கிய மையமாக இருந்தது. 

## மேற்கோள்கள்

பகுப்பு:இசுக்காட்லாந்து நகரங்கள்
துணைவன்

***துணைவன்*** (*Thunaivan*) 1969 ஆம் ஆண்டில் வெளிவந்த ஓர் இந்தியத் தமிழ் இந்து பக்தித் திரைப்படம் ஆகும். எம். ஏ. திருமுகம் இயக்கிய இத்திரைப்படத்தை சாண்டோ சின்னப்பா தேவர் தயாரித்திருந்தார். கே. வி. மகாதேவன் இசையில் வெளிவந்தது. ஏ. வி. எம். ராஜன், சௌகார் ஜானகி ஆகியோருடன், மேஜர் சுந்தரராஜன், நாகேஷ், சச்சு, வெண்ணிற ஆடை நிர்மலா, சுந்தராம்பாள் ஆகியோர் நடித்திருந்தனர். முருகன் பாத்திரத்தில் நடித்த ஸ்ரீதேவி இத்திரைப்படத்தின் மூலம் அறிமுகமானார். இத்திரைப்படத்தில் முதல் பகுதி கருப்பு-வெள்ளையிலும், மீதிப் பகுதி ஈஸ்ட்மன் வண்ணத்திலும் தயாரிக்கப்பட்டது. இதன் பாடல்கள் அனைத்தும் பெரும் வரவேற்பைப் பெற்றன. சுந்தராம்பாள் பாடிய பாடல் அவருக்கு தேசிய விருதைப் பெற்றுக் கொடுத்தது. இப்படம் 100 நாட்களுக்கு மேல் ஓடி வணிக ரீதியில் பெரும் வெற்றி பெற்றது.

## நடிகர்கள்
* ஸ்ரீதேவி - முருகனாக (சிறப்புத் தோற்றம்)
* ஏ. வி. எம். ராஜன் - வேலாயுதம் 
* சௌகார் ஜானகி - மரகதம்
* மேஜர் சுந்தர்ராஜன் - மரகதத்தின் தந்தை
* நாகேஷ் - பரமசிவம்  (பழக்கடை தொழிலாளி)
* சச்சு - பாமா/இடுப்பு வலி பாமா (பழக்கடை முதலாளி)
* வெண்ணிற ஆடை நிர்மலா - நடனக் கலைஞர் (சிறப்புத் தோற்றம்)
* கே. பி. சுந்தராம்பாள் - முருக பக்தர்
* கிருபானந்த வாரியார் 
* வி. எஸ். ராகவன் ஒரு வியாபாரி (சிறப்புத் தோற்றம்)
* சாண்டோ எம். எம். ஏ. சின்னப்பா தேவர் - கிருபானந்த வாரியரின் உதவியாளர் 
* செந்தாமரை 
* கே. குருசாமி
* சுந்தரி
* ஜீவா
* பி. எஸ். வெங்கடாச்சலம்
* கே. ஏ. நாச்சியப்பன்
* பி. ஏ. வேலாயுதம்
* கே. வி. சொக்கலிங்கம்
* சி. ஜே. கோபாலன்
* எஸ். ராஜேந்திரன்
* கே. பி. விஸ்வநாதன்
* பி. நாராயணன்
* ஜி. சுந்தரம்
* டி. ஜி. சீதாராமன்
* பி. மாதவன்
* எஸ். ஜி. கிருஷ்ணன்
* எஸ். எம். மெய்யப்பன்
* சந்திரா
* ராஜேஸ்வரி
* உமா

## விருதுகள்
*1969 தேசிய திரைப்பட விருது
** சிறந்த பெண் பின்னணிப் பாடகருக்கான தேசியத் திரைப்பட விருது - கே. பி. சுந்தராம்பாள்
*1969 தமிழக அரசு திரைப்பட விருதுகள்
** சிறந்த திரைக்கதை - பாலமுருகன்
** சிறந்த பின்னணிப் பாடகி - கே. பி. சுந்தராம்பாள்
** சிறந்த பாடலாசிரியர் அ. மருதகாசி

## பாடல்கள்
கண்ணதாசன், அ. மருதகாசி ஆகியோரின் பாடல்களுக்கு கே. வி. மகாதேவன் புகழேந்தியின் துணையுடன் இசையமைத்திருந்தார்.

## மேற்கோள்கள்

பகுப்பு:1969 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:ஸ்ரீதேவி நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:சச்சு நடித்த திரைப்படங்கள்
பல்லவன் அதிவேக விரைவு வண்டி

**பல்லவன் அதிவேக விரைவுவண்டி** (*Pallavan Super-fast Express*) காரைக்குடியிலிருந்து சென்னை எழும்பூர் வரை இயங்கும் அதிவேக விரைவுவண்டியாகும். இது திருச்சிராப்பள்ளி, அரியலூர், விருத்தாச்சலம், விழுப்புரம், செங்கல்பட்டு, தாம்பரம் ஆகியவை இதன் வழித்தடமாகும். 426 கி.மீ. தூரத்தை 06 மணி 50 நிமிடங்களில் கடக்கிறது.

## வரலாறு

1984 ஆம் ஆண்டு ஆகஸ்டு மாதம் 15 ம் தேதி சென்னை மற்றும் திருச்சி இடையே விரைவுவண்டி அறிமுகப்படுத்தப்பட்டது. பின்னர், காரைக்குடி வரை நீட்டிக்கப்பட்டது. இது செப்டம்பர் 1, 2013 ஆண்டு முதல் அமலுக்கு வந்தது. இந்த வண்டியானது காரைக்குடியிலிருந்து திருச்சிராப்பள்ளி சந்திப்பு திருச்சிராப்பள்ளி நகரை மையமாகக் கொண்டு சென்னை எழும்பூருக்கு செல்கிறது. இது தமிழகத்தின் முக்கிய பிரபலமான ரயில்களுள் ஒன்றாக திகழ்கிறது.

## அட்டவணை

## விசைப்பொறி
 
பல்லவன் அதிவேக விரைவு வண்டி சென்னை எழும்பூரில் இருந்து காரைக்குடிக்கு **WAP-7** எனும் **6350HP திறன் கொண்ட அதிகவேக மின்சார எஞ்ஜின்** கொண்டு இயக்குப்படுகிறது.

## பெட்டி வரிசை

சென்னை எழும்பூர் - காரைக்குடி பல்லவன் அதிவேக விரைவு வண்டி பெட்டி வரிசை

 

முதலில் பல்லவன் அதிவேக விரைவு வண்டி 1954ல் சென்னையிலிருந்து திருச்சிராப்பள்ளிக்கு YDM-4 எனும் குறுகிய இருப்புபாதையில் ஒடக்கூடிய டீசல் எஞ்ஜின் பொருத்தப்பட்டு ஒடியது.

பிறகு, 1999ல் இந்த இரயில் அகல இருப்புபாதைக்கு மாற்றப்பட்டு WDM-3A, WDM-3A எனும் 3100HP திறன் கொண்ட பச்சை நிற டீசல் எஞ்ஜின் பொருத்தப்பட்டு ஒடியது. 

2012 முழுவதும் மின்யமாக்கப்பட்ட பிறகு, அரக்கோணம், ஈரோடு மின்சார எஞ்சின் பணிமனையிலிருந்து WAP-4 எனும் மின்சார எஞ்ஜின் பொருத்தப்பட்டு சென்னைக்கும் திருச்சிராப்பள்ளிக்கும் இடையே ஒடியது. அதன் பிறகு திருச்சியிலிருந்து காரைக்குடிக்கு WDP-4D எனப்படும் அதிக சக்கி வாய்ந்த டீசல் எஞ்ஜின் பொருத்தப்பட்டு ஒடியது.
 

இதன் பெட்டிகள் மதுரை - சென்னை வைகை அதிவேக விரைவு வண்டியுடன் பரிமாற்றத்தில் உள்ளது.

## மேற்கோள்கள்

பகுப்பு:தென்னக இரயில்வே தொடர்வண்டிகள்
பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
திரான்சாக்சியானா

**திரான்சாக்சியானா** (*Transoxiana*) அல்லது **திரான்சாக்சானியா** (*Transoxania*),  (**மாவரான்னகர்**, *Mā warāʼ an-Nahr*), , **பராவுத்** (*Farārūd*) என்பது நடு ஆசியாவின் ஒரு பகுதியான (இன்றைய) உசுபெக்கிசுத்தான், தஜிகிஸ்தான், தெற்கு கிர்கிசுத்தான், தென்மேற்கு கசக்கஸ்தான் ஆகிய பிரதேசங்களைக் குறிக்கும் பண்டைய பெயராகும். புவியியல்படி, இப்பிராந்தியம் ஆமூ தாரியா, சிர் தாரியா ஆகிய ஆறுகளுக்கிடையே அமைந்துள்ளது. உரோமர்கள் இதனை **திரான்சாக்சானியா** (ஆமூ தாரியாவிற்கு அப்பாலுள்ள நிலம்) எனவும், அராபியர்கள் **மாவரான்னகர்** (ஆற்றிற்கு அப்பாலுள்ள நிலம்), ஈரானியர் **துரான்** எனவும் அழைத்தனர்.

இப்பகுதி பாரசீகத்தின் அகாமனிசிய வம்சத்தின் சோக்தியானா என அழைக்கப்பட்ட மாகாண ஆட்சியின் ஒன்றாக இருந்தது. ஆரம்பகால அராபிய புவியியலாளர்கள் இதனை "பிலாத் அல்-துர்க் (*Bilād al-Turk") அல்லது "[[துருக்கிஸ்தான்]]" (*Turkestan'', துருக்கியரின் நிலங்கள்) என அழைத்தனர்.

## இவற்றையும் பார்க்க
* குராசான்

## மேற்கோள்கள்

பகுப்பு:நடு ஆசியா
பகுப்பு:ஆசியாவின் வரலாறு
பகுப்பு:ஆசியாவின் பகுதிகள்
சாவக்காடு கடற்கரை

**சாவக்காடு கடற்கரை** *(Chavakkad Beach)* இந்தியாவின் கேரளா மாநிலத்தில் உள்ள    திருச்சூர் மாவட்டம் சாவக்காடு நகராட்சியில் அமைந்துள்ள ஒரு கடற்கரையாகும். அரபிக் கடல் கரையோரத்தில் இக்கடற்கரை  உள்நாட்டு சுற்றுலா பயணிகள் மற்றும் உள்ளூர் மக்களை ஈர்க்கின்ற வகையில் அமைந்துள்ளது. குருவாயூர் என்னும் இடத்தில் அமைந்துள்ள புகழ்பெற்ற  குருவாயூர் சிறீகிருட்டிணா கோயிலிலிருந்து 5 கிலோமீட்டர் தொலைவில் இந்த கடற்கரை அமைந்துள்ளது. இந்த கடற்கரையில் நதி சமுத்திரத்தைச் சந்திக்கும் கழிமுகம் உள்ளது. இச் சந்திப்புப் புள்ளியை மலையாளத்தில் ஆழிமோகம் என்று அழைக்கப்படுகிறது. சாவக்காடு கடற்கரை கேரளாவின் பிரபலமான கடற்கரைகளில் ஒன்றாக கருதப்படுகிறது. ஏனெனில் இந்த கடற்கரை உள்ளூர் சுற்றுலாப்பயணிகளால் முழுமையாகக் கண்டுபிடிக்கப்படவில்லை .

## எப்படிச் செல்வது

### சாலை வழி

*இந்திய தேசிய நெடுஞ்சாலை 17 சாவக்காடு நகரம் வழியாக செல்கிறது. தெற்கில் கொச்சியிலிருந்து  மலபார் வழியாக வடக்கு நோக்கி மங்களூருக்குச் செல்கிறது. 
*சாவக்காடு நகரில் உள்ள தனியார் பேருந்து நிலையத்தில் இருந்து திருச்சூர், கொச்சி, குருவாயூர், கோழிக்கோடு மற்றும் பொன்னானி ஆகிய ஊர்களுக்கு பேருந்துகள் செல்கின்றன. 
*கேரள மாநில போக்குவரத்து கழக பேருந்துகள் குருவாயூரிலிருந்து சாவக்காடு வழியாக கோழிக்கோடு நகரத்தை கடந்து செல்கின்றன.
*சாவக்காடு நகரமெங்கும் வாடகை ஆட்டோக்கள் வலம் வருகின்றன.
 

### இரயில் வழி

*சாவக்காடு கடற்கரைக்கு அருகில் குருவாயூர் இரயில் நிலையம் உள்ளது. திரிச்சூர் இரயில் நிலையத்திலிருந்து தொடங்கும் இந்த பாதை குருவாயூரில் முடிவடைகிறது. எர்ணாகுளம் இரயில் நிலையத்திற்கு ஒரு பயணிகள் இரயிலும் திருச்சூர் இரயில் நிலையத்திற்கு ஒரு பயணிகள் இரயிலும் இயக்கப்படுகின்றன. சென்னை நகருக்கு ஒரு விரைவு இரயிலும் செல்கிறது.
*தென்னிந்திய மற்றும் வட இந்திய நெடுந்தொலைவு இரயில்களைப் பெறக்கூடிய முக்கிய இரயில் நிலையமாக திருச்சூர் இரயில் நிலையம்,திகழ்கிறது.

### வான் வழி

*சாவக்காடு கடற்கரைக்கு அருகில் கொச்சி சர்வதேச விமான நிலையம் 80 கி.மீ. தொலைவில் அமைந்துள்ளது. இங்கிருந்து உள்நாட்டு மற்றும் சர்வதேச விமானங்கள் கிடைக்கின்றன.
*சாவக்காடு கடற்கரையில் இருந்து கோழிக்கோடு சர்வதேச விமான நிலையம் சுமார் 104 கிலோமீட்டர் தொலைவில் உள்ளது.

## மேற்கோள்கள்

பகுப்பு:திரிச்சூர் மாவட்டக் கடற்கரைகள்
பகுப்பு:குருவாயூர்
யான்டெக்சு பரவுசர்

**யான்டெக்சு பௌரவுசர்** (ரஷ்யா:Яндекс браузер, ) என்ற இலவசமென்பொருள், வின்டோசிற்கான இணைய உலாவிகளில் ஒன்றாகும். இது இரசிய மென்பொருள் நிரலாளர்களால் உருவாக்கப்பட்டுள்ளது. திறநிலை  உலாவியான குரோமியம்  என்பதையும் அடிப்படையாகக் கொண்டு உருவாக்கப்பட்டுள்ளது. இது யான்டெக்சு இணையப் பாதுகாப்பினைக் கொண்டு, தனிநபர் உரிமையைப் பாதுகாக்கிறது. பதிவிறக்கம் செய்த கோப்புகளை, காசுபெர்சுகி மென்பொருளால் ஆராய்ந்து பாதுகாப்பு அளிக்கிறது. ஒபேரா உலாவியின் வேகநுட்பத்தைப் பயன்படுத்துவதாகவும், இதன் கட்டக நிறுவனம் கூறுகிறது.

## மேற்கோள்கள்

பகுப்பு:உலாவிகள்
டிரைபுளோரோமெத்தில் ஐப்போபுளோரைட்டு

**டிரைபுளோரோமெத்தில் ஐப்போபுளோரைட்டு** *(Trifluoromethyl hypofluorite)* என்பது OCF4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிமபுளோரின் சேர்மம் அறைவெப்ப நிலையில் நிரமற்ற வாயுவாகவும் உயர் நச்சுத்தன்மை கொண்டும் உள்ளது. O-F பிணைப்பு உடைய ஐப்போபுளோரைட்டு சேர்மத்திற்கு இதை ஓர் அரிய உதாரணமாகக் கூறலாம். கார்பனோராக்சைடுடன் புளோரின் வாயுவைச் சேர்த்து வினைபுரியச் செய்தால் டிரைபுளோரோமெத்தில் ஐப்போபுளோரைட்டு உருவாகிறது.

2 F2 + CO → CF3OF

நடுநிலை pH இல் மட்டும் இவ்வாயு மெல்ல நீராற்பகுப்பு அடைகிறது.

## கரிம வேதியியல் பயன்

எலக்ட்ரான்கவர் புளோரினுக்கு இச்சேர்மமே ஆதார மூலமாகும். சிலில் ஈனோல் ஈதர்களிலிருந்து α-புளோரோகீட்டோன்கள் தயாரிப்பதற்கு இச்சேர்மம் பயன்படுகிறது .

இச்சேர்மம் ஒரு போலி ஆலசனைப் போல செயல்பட்டு எத்திலீனுடன் சேர்ந்து ஈத்தரைக் கொடுக்கிறது.
:CF3OF  +  CH2CH2   →   CF3OCH2CH2F  
   
## மேற்கோள்கள்

பகுப்பு:டிரைபுளோரோமெத்தில் சேர்மங்கள்
பகுப்பு:புளோரினேற்றிகள்
பகுப்பு:ஐப்போபுளோரைட்டுகள்
அந்த்யோதயா விரைவுவண்டி

**அந்த்யோதயா விரைவு வண்டி** (ஏழைகள் விரைவு வண்டி) முற்றிலும் பதிவுசெய்யப்படாத பொதுப் பெட்டிகளை கொண்டதாகும். இது இந்திய ரயில்வே மூலம்  வடிவமைக்கப்பட்டு இயக்கப்படுகிறது.

இந்த விரைவு வண்டி 2016 இந்திய இருப்புபாதை நிதியறிக்கையில் அதிக பயணிகள் நெருக்கடி கொண்ட பாதைகளில் 12 மணி நேரங்களுக்குள் இரண்டு நகரங்களை இணைக்க முன்மொழியப்பட்டது. 

இதில் முற்றிலுமாக பொது பெட்டிகளே இணைக்கப்பட்டிருக்கும். இதில் எல்.இ.டி திரையில் தொடருந்து நிலையங்கள் மற்றும் விரைவு வண்டியின் வேகம் போன்றவை காட்சிப்படுத்தப்படும். மேலும் தேநீர், காபி மற்றும் பால் வழங்கும் இயந்திரங்களும், உயிரி கழிப்பறைகள் மற்றும் கழிப்பறை உபயோக குறிகாட்டிகள் இருக்கிறது. அத்துடன் சிசிடிவி கேமராக்கள், பருகக் குடிநீர் மற்றும் கைபேசி சார்ஜ் புள்ளிகள் அமைக்கப்பட்டுள்ளன. 'அந்த்யோதயா' என்ற இந்தி வார்த்தைக்கு தமிழாக்கம், 'ஏழைகளின் எழுச்சி' ஆகும்.

இந்தத் தொடரின் முதல் தலைமுறை 'ஜன் சதாரன்' விரைவுத் தொடருந்து என்ற பெயரில் இயக்கப்பட்டது. சில 'ஜன் சாதரன்' ரயில்கள் அந்த்யோத்யா விரைவு ரயில்களாக மாற்றப்பட்டன. 'ஜன் சதாரன்' விரைவுத் தொடருந்து 2004 ஜனவரியில் இரயில் அமைச்சர் நிதிசுகுமாரினால் தாக்கல் செய்யப்பட்ட இடைக்கால நிதிநிலை அறிக்கையில் அறிமுகப்படுத்தப்பட்டது.

## வசதிகள் மற்றும் புதிய அம்சங்கள்
* இந்த ரயில்களின் சிறப்பு அம்சம், முற்றிலும் பதிவுசெய்யப்படாத/பொது பயணிகள் பயணம் செய்யும் பெட்டிகள் கொண்டது
* கைபேசி, மடிக்கணினிகள் போன்ற மின்னணு சாதனங்கள் தொடர்ந்து உபயோகப்படுத்த மின்விசை சேர்வி உள்ளது .
* உயிரி கழிப்பறைகள்
* வினைல் தாள்கள்  கொண்டு  பெட்டிகளின் வெளிப்புறத் தோற்றம் நீண்ட கால  பயன்பாடுகளுக்கு  ஏற்றவாறு  அமைக்கப்பட்டுள்ளது. 
* பாதுகாப்பு நடவடிக்கைகளுக்காக  புகைப்பிடிப்பான்  மற்றும் சிசிடிவி கேமராக்கள் அறிமுகப்படுத்தப்பட்டுள்ளது.
* அக்குவாகார்டு தண்ணீர் வழங்கும் இயந்திரங்கள், சட்டை தாங்கிகள் மற்றும் பிரெய்லி குறியீடுகள் தற்போதுள்ளது.
* LHB ரேக் பயன்படுத்தப்படுகிறது.

## முதல் சேவை
முதல் அந்த்யோதயா விரைவு வண்டி சேவை மார்ச் 4, 2017 எறணாகுளச் சந்திப்புமற்றும் ஹவுரா சந்திப்பு தொடருந்து நிலையம் இடையே முன்னாள்  ரயில்வே அமைச்சர் சுரேஷ் பிரபுவினால் தொடங்கி வைக்கப்பட்டது. 

## சேவைகள் பட்டியல்
இந்திய ரயில்வே பின்வரும் அந்த்யோதயா விரைவுவண்டி பட்டியல்களை வெளியிட்டுள்ளது.

## மேற்கோள்கள்

பகுப்பு:இந்திய விரைவுவண்டிகள்
இலத்திரன் துப்பாக்கி

**இலத்திரன் துப்பாக்கி** அல்லது **இலத்திரன் உமிழ்ப்பான்** (*Electron gun*) என்பது வெற்றிடக் குழாயினுள் வைக்கப்பட்டுள்ள ஒரு மின் கருவியாகும். எதிர்முனைக் கதிர்களை சரியான இயக்க ஆற்றலுடன் நேர்வரிசையாக்கப் பயன்படுகிறது. தட்டையான திரையைக் கொண்டிராத எதிர்மின் கதிர் குழாய்கள், தொலைக்காட்சிப் பெட்டிகள், கணினித் திரைகள் மற்றும் அலைவுகாட்டிகள் ஆகியவற்றில் இலத்திரன் துப்பாக்கிகள் பயன்படுகிறது. நுண்ணலைகளை உருவாக்கும் வெற்றிடக் குழாய்களான கிளைசுட்ரான், கைராட்ரான் மற்றும் இயங்கு அலைக்குழாய் ஆகியவற்றில் இவை பயன்படுத்தப்படுகிறது. துகள் முடுக்கிகள் மற்றும் எதிர்மின்னி நுண்நோக்கிகள் ஆகியவற்றிலும் பயன்படுத்தப்படுகிறது.

இலத்திரன் துப்பாக்கிகள் இதன் செயல்பாட்டின் மூலம் வெப்ப இலத்திரன் உமிழ்வு, ஒளி எதிர்மின் முனை (photocathode), பிளாசுமா மூலங்கள் வகைப்படுத்தப்படுகின்றன. இலத்திரன்களைகக் குவிக்க நிலைமின்னியல் அல்லது காந்தப்புலங்கள் பயன்படுத்தப்படுகின்றன.

## பண்புகள்

நேர் மின்னோட்ட, நிலை மின்னியல் இலத்திரன் துப்பாக்கிகள் பல பாகங்களைக் கொண்டுள்ளது. வெப்ப இலத்திரன் உமிழ்வின் மூலம் இலத்திரன் கற்றைகள் உருவாக்கப்படுகின்றன. இலத்திரன்களைக் குவிக்க மின்முனைகள் உருவாக்கும் மின்புலங்கள் (எடுத்துக்காட்டாக வெக்னெல்ட் உருளை) பயன்படுத்தப்படுகிறது. ஒன்று அல்லது அதற்கு மேற்பட்ட நேர் மின்முனைகள் இலத்திரன்களை முடுக்கப் பயன்படுத்தப்படுகின்றன. நேர் மின்முனைக்கும் எதிர் மின்முனைக்குமிடையே அதிக மின்னழுத்தம் வழங்கப்படுகிறது. ஒரு துளை வழியாக வரும் இலத்திரன் கற்றைகள், நேர் மின்முனைகளால் நேர்வரிசையாக்கப்படுகின்றன. இவை என்செல் வில்லைகளைப் போன்று செயல்படுகிறது.

தொலைக்காட்சிப் பெட்டிகளில் பயன்படுத்தப்படும் வண்ண எதிர்மின் குழாய்கள், மூன்று இலத்திரன் துப்பாக்கிகளைக் கொண்டுள்ளது. ஒவ்வொரு இலத்திரன் கற்றைகளும் நிழல் மறைப்பு (shadow mask) வழியாக செல்கிறது. சிவப்பு, பச்சை, நீல நிற நின்றொளிர் பொருள் (phosphor) வழியாகச் செல்லும் இலத்திரன்கள், இறுதியாக முதன்மை வண்ண (primary color) ஒளியை உருவாக்குகிறது.

## பயன்பாடு
தொலைக்காட்சிப் பெட்டி, கணினி திரை ஆகியவற்றில் உள்ள எதிர்மின் குழாய்களில் இலத்திரன் துப்பாக்கிகள் பயன்படுத்தப்படுகிறது. அணுவிலுள்ள இலத்திரன்களை நீக்குவது அல்லது சேர்ப்பதன் மூலம் அவற்றை அயனியாக்க இலத்திரன் துப்பாக்கிகள் பயன்படுத்தப்படுகிறது.

பொருண்மை நிரல் ஆய்வில் (mass spectrometry) இலத்திரன் துப்பாக்கிகள் பயன்படுத்தப்படுகிறது. உருக்கி இணைத்தல், உலோக பூச்சு, உலோகப் பொடி தாயாரிப்பு மற்றும் வெற்றிட உலைக்களம் ஆகியவற்றிலும் இலத்திரன் துப்பாக்கிகள் பயன்படுத்தப்படுகிறது.

அதிக ஆற்றல் கொண்ட இலத்திரன் கற்றைகள், எக்சு கதிர்களை உமிழப் பயன்படுகிறது.

## அளவிடல் மற்றும் கண்டறிதல்
இலத்திரன் துப்பாக்கியின் உமிழ்வை கண்டறியவும் அளவிடவும் பாரடே கேப்பையுடன் (Faraday cup) கூடிய கூலும்மானி (nanocoulombmeter) பயன்படுகிறது.

நின்றொளிர் பொருள் திரையை, இலத்திரன் பாதையில் வைப்பதன் மூலம் அவற்றின் உமிழ்வை கண்டறிய இயலும்.

## மேற்கோள்கள்
* http://practicalphysics.org/electron-guns.html 
* https://electronics.howstuffworks.com/question694.htm

## மேலும் பார்க்க
* ஒளியியல்

## வெளியிணைப்புகள்
* Simulation of an Electron Gun Interactive tutorial from LMU Munich

பகுப்பு:அணுக்கருத் தொழில்நுட்பம்
பகுப்பு:அணு இயற்பியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தாம்பரம் - திருநெல்வேலி அந்த்யோதயா விரைவுவண்டி

**தாம்பரம் - நாகர்கோவில்  அந்த்யோதயா விரைவுவண்டி ** ஓர் அதிவிரைவு  வண்டி ஆகும். அந்த்யோதயா விரைவுவண்டி வகையைச் சேர்ந்த இந்தத் தொடருந்து தாம்பரம், நாகர்கோவில் நகரங்களை இணைக்கிறது. நாள்தோறும் இயங்கும்  இத்தொடருந்தின் எண்கள் 20691/20692 ஆகும்.

## துவக்கம்
இந்தத் தொடருந்து 9 சூன் 2018-ஆம் தேதி திருநெல்வேலி சந்திப்பிலிருந்தும், 10 சூன் 2018-ஆம் தேதி தாம்பரத்திலிருந்தும் இயக்கப்படுகிறது.

## பயணிகள் பெட்டிகளின் அமைப்பு
இந்த வண்டி 16 எண்ணிக்கையில்  இரண்டாம் அமர்வு பயணிகள் பெட்டியும் (2S) மேலும் 2 பதிவுசெய்யப்படாத பயணிகள் பெட்டிகளையும் கொண்டுள்ளது. 

### வசதிகள் மற்றும் புதிய அம்சங்கள்
* இந்த இரயில்களின் சிறப்பு அம்சம், முற்றிலும் பதிவுசெய்யப்படாத/பொது பயணிகள் பயணம் செய்யும் பெட்டிகள் கொண்டது
* கைபேசி, மடிக்கணினிகள் போன்ற மின்னணு சாதனங்கள் தொடர்ந்து உபயோகப்படுத்த மின்விசை சேர்வி (Charing Port) உள்ளது.
* உயிரி கழிப்பறைகள் (Bio Toilets)
* வினைல் தாள்கள்  கொண்டு  பெட்டிகளின் வெளிப்புறத் தோற்றம்  நீண்ட கால  பயன்பாடுகளுக்கு  ஏற்றவாறு  அமைக்கப்பட்டுள்ளது. 
* பாதுகாப்பு நடவடிக்கைகளுக்காக  புகைப்பிடிப்பான்  மற்றும் சிசிடிவி கேமராக்கள் அறிமுகப்படுத்தப்பட்டுள்ளன.
* அக்குவாகார்டு தண்ணீர் வழங்கும் இயந்திரங்கள், சட்டை தாங்கிகள் மற்றும் பிரெய்லி குறியீடுகள் தற்போது உள்ளன.
* LHB ரேக் பயன்படுத்தப்படுகிறது.

## சேவை
* வண்டி எண் 16189 தாம்பரம் - திருநெல்வேலி அந்த்யோதயா விரைவுவண்டி தினசரி தாம்பரம் தொடருந்து நிலையத்திலிருந்து 00:30 மணிக்கு புறப்பட்டு  15:30 மணிக்கு திருநெல்வேலி சந்திப்பு தொடருந்து நிலையத்தினை அடையும்.
* வண்டி எண் 16190 திருநெல்வேலி  -  தாம்பரம் அந்த்யோதயா  விரைவுவண்டி  தினசரி  17:30  மணிக்கு திருநெல்வேலி சந்திப்பு தொடருந்து நிலையத்திலிருந்து புறப்பட்டு 09:45 மணிக்கு  தாம்பரம் தொடருந்து நிலையம் சென்றடைய திட்டமிடப்பட்டுள்ளது .

## வழித்தடங்கள், நிறுத்துமிடங்கள்
* தாம்பரம் சந்திப்பு
* செங்கல்பட்டு சந்திப்பு 
* விழுப்புரம் சந்திப்பு
* திருப்பாதிரிப்புலியூர்
* சிதம்பரம் 
* கும்பகோணம்
* தஞ்சாவூர் சந்திப்பு 
* திருச்சிராப்பள்ளி சந்திப்பு 
* திண்டுக்கல் 
* மதுரை சந்திப்பு தொடருந்து நிலையம்
* விருதுநகர் சந்திப்பு 
* கோவில்பட்டி
* திருநெல்வேலி சந்திப்பு
* நாகர்கோவில் சந்திப்பு

## மேற்கோள்கள்

பகுப்பு:தமிழகத்தில் தொடருந்து போக்குவரத்து
ஹால்டார் லேக்ஸ்நஸ்ஸின்

**ஹால்டார் லேக்ஸ்நஸ்ஸின்**  (Halldór Laxness 23 எப்பிரால்  1902 – 8 பிப்பிரவரி 1998 ) என்பவர் ஐஸ்லாந்து நாட்டு எழுத்தாளர்.  ஆவார்..  இவர் புதினங்கள், சிறுகதைகள், நாடகங்கள், பயண நூல்கள், கவிதைகள்,  நினைவுக் குறிப்புகள் எனப்  பல இலக்கிய படைப்புகளை எழுதியவர் . 1955 ஆம் ஆண்டுக்குரிய இலக்கிய நோபல் பரிசு பெற்றவர் ஆவார்.

## வரலாறு
1902 இல் பிறந்த லேக்ஸ்னஸ்  ரேக் ஜவிக் என்ற ஊரில் பிறந்தார். இவர் இளம் அகவையிலேயே  புத்தகங்களைப் படிக்கத் தொடங்கினார்.. சிறு கதைகளும் எழுதினார். ரேகஜவிக் ஊரில் உள்ள ஒரு தொழில் பள்ளியில் சேர்ந்து 1915 முதல் 1916 வரை படித்தார்.1916 இல் இவர் எழுதிய முதல் புதினம் ஒரு செய்தித் தாளில் வெளியானது.  ஐரோப்பா கண்டத்தில் பயணம் செய்து அனுபவங்களைப்  பெற்றார்.

## படைப்புகள்
1930 ஆம் ஆண்டிலிருந்து  1960 வரை ஹால்டார் லேக்ஸ்னஸ்  எழுதிய  பல புதினங்கள் உயர்ந்த இலக்கியத்தரம் கொண்டவை என மதிக்கப் படுகின்றன. ஐஸ்லாந்தின் சாகசக் கதைகளை எழுதினார். ஐஸ்லாந்தின் தேசிய உணர்வை மக்களிடம் பரப்ப இலக்கியங்கள் சிலவற்றைப் படைத்தார். கருத்துக்கள், கொள்கைகள் போன்றவற்றின் விவாதங்களில் கலந்து கொண்டார். தமது 17 ஆம் அகவையில் வெளி நாடு செல்லும் வாய்ப்பைப் பெற்றார். அது உலக எழுத்தாளர் ஆகும் உந்துதலை அளித்தது. இத்தாலி நாட்டின் தவோர்மீனா என்ற பகுதியில் தங்கி கஷ்மீரின் மகன்னோத நெசவாளி என்ற புதினத்தை எழுதி முடித்தார். 1927 இல் ஆலிவுட் என்ற திரைப்பட நகரில் தங்கினார். சோவியத் நாட்டின் பொதுவுடைமை இயக்கத்தின் மீது நாட்டம் கொண்டு எழுதினார். 1932 இல் சோவியத் யூனியனுக்குப் பயணமானார். அங்கு இருந்த சமூக நிலை பண்பாட்டு நிலை ஆகியன பற்றி எழுதினார். உலக ஒளி என்ற புதினம் மிகச் சிறந்த ஒன்று என திறனாய்வாளர்கள் கருதுகிறார்கள்.

## மேற்கோள்

பகுப்பு:1902 பிறப்புகள்
பகுப்பு:1998 இறப்புகள்
பகுப்பு:நோபல் இலக்கியப் பரிசு பெற்றவர்கள்
ஆயில் இந்தியா லிமிடெட்

**ஆயில் இந்தியா லிமிடெட்** (**Oil India Limited**) (**OIL**) நிலத்தடி பெட்ரோலியப் பொருட்களை அகழ்ந்து எடுக்கும் இந்திய அரசின் இரண்டாவது பெரிய  பொதுத்துறை நிறுவனம்
ஆகும்.

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  நவரத்தின மதிப்பைப் பெற்றதாகும்.

இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் கீழ் இயங்கும் இந்நிறுவனத்தின் தலைமையகம் அசாம் மாநிலத்தின் திப்ருகர் மாவட்டத்தில் உள்ள **துலியஜான்** நகரத்தில் உள்ளது.

9,000 ஊழியர்கள் கொண்ட இந்நிறுவனம்  நவரத்தின மதிப்பைப் பெற்றதாகும். இந்நிறுவனத்தின் செயல் அலுவலகம் நொய்டாவில் உள்ளது.

ஆயில் இந்தியா நிறுவனம்,   இயற்கை எரிவாயு, பெட்ரோலியப் பொருட்கள் கிடைக்கும் இடங்களை அறிந்து அகழ்வது, கச்சா எண்ணெயை சுத்திகரிப்பது, பெட்ரோலியப் பொருட்கள் மற்றும்  திரவ பெட்ரோலிய வாயுவை உற்பத்தி செய்தல் இதன் முக்கியப் பணியாகும்.

ஏழு சகோதரி மாநிலங்களில் ஒன்றான அசாம் மாநிலத்தின், திக்பாய் எனுமிடத்தில் 1889ல்  முதன் முதலில் பிரித்தானிய இந்தியா ஆட்சியினரால் திக்பாய் எண்ணெய் சுத்திகரிப்பு ஆலை  நிறுவியது முதல் ஆயில் இந்தியா நிறுவனத்தின் வரலாறு தொடர்கிறது.

2014 ஆண்டு முடிய ஆயில் இந்தியா நிறுவனம் 3.446 மில்லியன் மெட்ரிக் டன் கச்சா எண்ணெயையும்,  2625.81 மில்லியன் மெட்ரிக் டன் இயற்கை எரிவாயுவையும் மற்றும்  46,640  மெட்ரிக் டன் திரவ பெட்ரோலிய வாயுவையும் உற்பத்தி செய்துள்ளது.

இந்நிறுவனம் தனது உற்பத்தியில் 80%   வடகிழக்கு இந்தியாவில் உற்பத்தி செய்கிறது. மேலும் ஒடிசா, அந்தமான், தமிழ்நாட்டின் தஞ்சாவூர் மற்றும் நாகப்பட்டினம் கடற்கரை பகுதிகளிலும்,
இராஜஸ்தான் மாநிலத்தின் தார் பாலைவனம் பகுதிகளிலும், அரபுக் கடற்கரை பகுதிகளிலும், பிரம்மபுத்திரா ஆற்றுப் படுகைகளிலும், மிசோரம் மற்றும் அருணாச்சலப் பிரதேசம் மலைப்பகுதிகளிலும் எரி எண்ணெய் மற்றும் இயற்கை எரிவாயுவை உற்பத்தி செய்கிறது.       
 
எரி எண்ணெய் மற்றும் இயற்கை எரிவாயு உற்பத்தி நிலையங்களை  அமைப்பதற்கு, இந்நிறுவனம் ஒரு இலட்சம் சதுர கிலோ மீட்டர் பரப்பளவு நிலங்களை அரசிடமிருந்து பெற்றுள்ளது.

தற்போது இந்நிறுவனம் லிபியா, நைஜீரியா, சூடான், வெனிசூலா, மொசாம்பிக், ஏமன், ஈரான், பங்களாதேஷ் மற்றும் ஐக்கிய அமெரிக்க நாடுகளில் எண்ணெய் துரப்பண மேடைகளை நிறுவுவதற்கு அனுமதி பெற்றுள்ளது.

இந்நிறுவனம் அசாமின் துலியாஜான் நகரத்திலிருந்து பிகார் மாநிலத்தின் பரவுனி நகரம் வரை கச்சா எண்ணெயை கொண்டு செல்வதற்கு 1157 கி.மீ. நீளத்திற்கு குழாய்கள் பதித்துள்ளது.

இந்நிறுவனத்த்தின் பங்குகள், இந்தியப் பங்குச் சந்தைகளில் விற்பனையாகிறது..  
## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

## வெளி இணைப்புகள்
* 

பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
பகுப்பு:நவரத்னா நிறுவனங்கள்
பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
பகுப்பு:இந்தியப் பெட்ரோலியம் மற்றும் எரிவாயு நிறுவனங்கள்
இமைக்கா நொடிகள்

**இமைக்கா நொடிகள்** (*Imaikkaa Nodigal*) 2018 ஆம் ஆண்டு வெளியான ஒரு தமிழ்த் திரைப்படமாகும். இத்திரைப்படம் ஆர். அஜய் ஞானமுத்து எழுதி இயக்கி, சி. ஜெ. ஜெயக்குமாரால் தயாரிக்கப்பட்டது. அதர்வா, நயன்தாரா, அனுராக் காஷ்யப், ராஷி கன்னா ஆகியோர் முக்கியக் கதாப்பாத்திரங்களில் நடித்துள்ளனர். இத்திரைப்படத்திற்கு ஹிப்ஹாப் தமிழா இசையமைத்துள்ளார். ஆர். டி. ராஜசேகரின் ஒளிப்பதிவு, புவன் சீனிவாசனின் படத்தொகுப்பு ஆகியவற்றை உள்ளடக்கி, இத்திரைப்படம் அக்டோபர் 30, 2018 அன்று வெளியானது. இத்திரைப்படத்தின் படப்பிடிப்பு 2016 இல் தொடங்கப்பட்டது.

## நடிகர்கள்
* அதர்வா - அர்ஜூன்
* நயன்தாரா - அஞ்சலி விக்கிரமாதித்யன்
* அனுராக் காஷ்யப் - மார்ட்டின் ராய் (ருத்ரா)
* ராஷி கன்னா - கிருத்திகா 
* இரமேசு திலக்
* தேவன்
* உதய் மகேசு
* விஜய் சேதுபதி - விக்ரமாதித்யன்

## கதை
ருத்ரா என்கிற மர்மநபர் சில ஆண்டுகளுக்கு முன் சில முக்கிய நபர்களைக் கொன்றுள்ளார். அவரைக் கண்டுபிடித்து அழித்துவிட்டதாக அறிவிக்கிறார் காவல்துறை அதிகாரி அஞ்சலி விக்ரமாதித்யன். ஆனால், சில ஆண்டுகள் கழித்து அதே பெயரில் அதே குற்றப்பாணியில் ஒருவன் தொடர்கொலைகள் செய்து காவல்துறைக்கு சவால் விடுகிறான். ஆனால், அஞ்சலி விக்ரமாதித்யன் அந்த ருத்ரா வேறு, இந்த ருத்ரா வேறு எனக் கூறி தற்கால தொடர்கொலையாளியை அடையாளம் கண்டு அழிக்கிறார். உண்மைக் குற்றவாளி ருத்ரா ஏன் முந்தைய தொடர்கொலைகளைச் செய்தார்? போலி ருத்ரா தற்காலத் தொடர்கொலைகளை ஏன் செய்தார் என்பதும் படத்தில் திரைக்கதையாகச் சொல்லப்படுகிறது .
இப்படம் அதிரடி கதை கொண்ட காதல் படம் என்கிறார் ஆர். அஜய் ஞானமுத்து.

## படப்பணிகள்
இத்திரைப்படத்தின் படப்பிடிப்பு பெங்களூரில்ல் திசம்பர் 2016இல் தொடங்கப்பட்டது. நம்ம மெட்ரோவின் நிலத்தடிப் பாதைகளில் படப்பிடிப்பு நடத்தப்பட்டுள்ளது. பெங்களூரு நகரில் 25 நாட்களுக்கும் மேலாக ஒளிப்பதிவு செய்துள்ளனர். மெட்ரோ தொடர்வண்டியின் நிலத்தடிப்பாதையில் மட்டும் இரண்டு இரவுகளுக்கு மேல் படப்பிடிப்பு நடந்துள்ளது. இப்படத்தின் படப்பிடிப்பு திசம்பர் 17, 2017 அன்று நிறைவுற்றது.

## இசை
இத்திரைப்படத்தின் ஒரு பாடல் அக்டோபர் 2017இல் வெளியிடப்பட்டது. *காதலிக்காதே* என்னும் பாடலினை ஹிப்ஹாப் தமிழாவும், கௌசிக் கிரிசும் பாடியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
பார்ச்சூன் இந்தியா 500

**பார்ச்சூன் இந்தியா 500**  தகுதி வரிசை என்பது சமீபத்திய விற்பனை மற்றும் மொத்த வருவாயின் அடிப்படையில் இந்தியாவிலுள்ள முதல் 500 பெரும் நிறுவனங்களின் தொகுப்பாகும். இந்த தகுதிவரிசை ஆண்டுதோறும் *[[ஃபார்ச்சூன் இதழ்|பார்ச்சூன்]]* பத்திரிகையினால் வெளியீடப்படுகிறது. **பார்ச்சூன் இந்தியாவானது, **சீனா, துருக்கி, கொரியா, இந்தோனேசியா, கீரிஸ்  ஆகிய நாடுகளின்  உள்ளூர் பதிப்புகளைப் தொடர்ந்து வெளிவரும் ஆறாவது சர்வதேச பதிப்பு ஆகும்.

பார்ச்சூன் இந்தியா மாதாந்திர பத்திரிக்கையாக ஆங்கிலத்தில் வெளிவருகிறது. இதன் பதிப்பு  உரிமமானது பார்ச்சூன்ப திப்பாளர் டைம் குழுமம்  மற்றும்  இந்தியாவின்  பெரிய  ஊடக குழுமமான கொல்கத்தாவைச்-சார்ந்த ஏபிபி குழுவிற்கு இடையே ஏற்பட்ட ஒப்பந்தம் மூலம் நடைமுறையில் உள்ளது.  பார்ச்சூன் இந்தியாவின் முதல் பதிப்பு  செப்டம்பர் 2010ல் வெளியிடப்பட்டது. 

## 2017 ஆம் ஆண்டு பதிப்பு
இந்திய எண்ணெய் கழகம் முதலிடமும், ரிலையன்ஸ் இண்டஸ்ட்ரீஸ் இரண்டாமிடமும், அடுத்த மூன்று இடங்களை ஸ்டேட் பாங்க் ஆப் இந்தியா, டாடா கன்சல்டன்சி சர்வீசஸ், ராஜேஸ் இண்டஸ்ட்ரீஸ் பெறுகிறது.

## 2011ஆம் ஆண்டு பதிப்பு
இந்திய எண்ணெய் கழகம், ரிலையன்ஸ் இண்டஸ்ட்ரீஸ் மற்றும் பாரத் பெட்ரோலியம் கார்ப்பரேஷன்  இரண்டாவது ஆண்டு பட்டியலில் ஆதிக்கம் செலுத்துகிறது.

ஜீ பொழுதுபோக்கு நிறுவனங்கள் (#1 ஊடகங்கள், #256 ஒட்டுமொத்த), சன் டிவி நெட்வொர்க் (#2, #347), ஹெச்டி மீடியா (#3, #383), நெட்வொர்க் 18 (#4, #413) மற்றும் டிஷ் டிவி (#5, #437) போன்ற ஊடக நிறுவனங்கள் பார்ச்சூன் இந்தியா 500 பட்டியலில் இந்தியாவின் பெரிய நிறுவனங்களாக திகழ்கிறது.

டாடா கன்சல்டன்சி சர்வீசஸ் (#1 தகவல் தொழில்நுட்பம், #20 ஒட்டுமொத்த), விப்ரோ (#2, #25), இன்போசிஸ் (#3, #27), ஹெச்சிஎல் டெக்னாலஜிஸ் லிமிடெட் (#4, #49), சத்யம் கணினி சேவைகள் (#5, #153) மற்றும் டெக் மஹிந்திரா (#6, #161) போன்ற தகவல்தொழில் நுட்ப நிறுவனங்கள் பார்ச்சூன் 500 பட்டியலில் இடம்பெறுகிறது.

### 2011  நகரங்கள் சார்ந்த பட்டியல்
இந்த தரவரிசை, உலகம் முழுவதுமுள்ள பெரிய 500 நிறுவனங்கள் நிறைந்த முதல் எட்டு நகரங்களின் பட்டியல் அடிப்படையில் உள்ளது.

## 2010ஆம் ஆண்டு பதிப்பு
இந்திய எண்ணெய் கழகம்  பார்ச்சூன் இந்தியா 500 தரவரிசையில் முதலிடம்  ரிலையன்ஸ் இண்டஸ்ட்ரீஸ் பட்டியலில் இரண்டாவது இடமும். அடுத்த மூன்று இடங்களில்  ஸ்டேட் பாங்க் ஆப் இந்தியா, பாரத் பெட்ரோலியம் மற்றும் இந்துஸ்தான் பெட்ரோலியம் முறையே வருகிறது.

## மேற்கோள்கள்

## வெளிப்புற இணைப்புகள்
* Official website
* Fortune India 500 List, 2017 
* Fortune India 500 List, 2016 

பகுப்பு:இந்திய நிறுவனங்கள்